Gineitiškių ežeras
Gineitiškių ežeras – ežeras Lietuvoje, Vilniaus rajone, Zujūnų seniūnijoje, Gineitiškių kaime, 2 km į vakarus nuo Vilniaus (Pašilaičių). Ilgis iš šiaurės vakarų į pietryčius 0,65 km, plotis iki 0,3 km. Altitudė 161,7 m. Ežero viduriu iš šiaurės vakarų į pietryčius eina riba su Vilniaus miestu. Krantai žemi, vakaruose užpelkėję. Ežeru prateka Sudervės upelio aukštupys (iš Gilužio ežero link Buivydiškių VI tvenkinio). Gineitiškių ežerą supa Gineitiškių ir Antežerių kaimai, šiaurrytinėje pakrantėje įsikūrusi Vilniaus miesto dalis Gineitiškės.